โบรกฯมอง SET เช้านี้ไซด์เวย์รอปัจจัยใหม่ แนะจับตาสถานการณ์การเมือง
โบรกฯมอง SET เช้านี้ไซด์เวย์รอปัจจัยใหม่ แนะจับตาสถานการณ์การเมือง
8 ก.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ เนื่องจากตลาดไม่มีปัจจัยใหม่เข้ามา ประกอบกับนักลงทุนต่างรอติดตามพัฒนาการทางการเมือง ซึ่งในวันที่ 9-10 ก.ย.นี้จะมีการประชุมสภาเพื่อหารือสถานการณ์บ้านเมือง และศึกษาในเรื่องการแก้ไขรัฐธรรมนูญ ก็ต้องรอดูผลว่าจะออกมาอย่างไร อาจช่วยลดความตึงเครียดได้บ้าง
ด้านตลาดหุ้นในภูมิภาคเอเชียเช้านี้เคลื่อนไหวแดนบวกหลังปรับตัวลง 2 วันก่อนหน้านี้ และตลาดสหรัฐฯเมื่อคืนที่ผ่านมาก็ปิดทำการทำให้ขาดตัวชี้นำด้วย อย่างไรก็ดี วันนี้ให้ติดตามผลิตภัณฑ์มวลรวมภายในประเทศ (GDP) ไตรมาส 2/63 ของสหภาพยุโรป
พร้อมให้แนวรับ 1,300 จุด ส่วนแนวต้าน 1,320-1,325 จุด